JohanHeinsen/ENO huggingface dataset:
Viborger Samler, 1813-05-27
18de Maj. Efter indløbne sikre Efterretninger vil Generall. Bülows Korps, som ved de Franskes Manøvrer fra Torgau af, var nødt til at trække sig tilbage, atter agere angrebsviis og med ald Kraft forsvare den Forsvarlinie som strækker sig ned til Magdeborg og beskytter Berlin. Hans Korps har Samqvem med det russiske Korps under General Woronzow, som staaer forskandset ved Magdeborg. Det maae og berolige Berlin, at man har den visse Efterretning, at den Svenske Kronprinds, der nu er i Stralsund, vil med sit Korps kraftigst agere imod Fjenden.
Viborger Samler, 1813-05-27
En Major af det Blücherske Korps er i Gaar Eftermiddag kommen hertil med beroligende Tidender. Blokadekorpset stod bestandig for Vittenberg. De Franske drage frem og tilbage paa venstre Elbbred imellem Torgau og Vittenberg. Et Udfald som Garnisonen derfra havde gjort, var slaaet tilbage. - General Barclay de Tolly er i Lückau; hans Forposter streife til Elben. 13000 Mk. af det Lewisske Korps rykke gjennem Pommern lige til Berlin. Den 12te passerede det Sagan.
Viborger Samler, 1813-05-27
En som til Fods er reist fra Leipzig, over Delitsch, Dessau og Roslau, til Berlin, har ikke fra Leipzig til Elben truffen nogen Franskmand.
Viborger Samler, 1813-05-27
Efter de sidste Tidender befandt Hs. Maj. Keiser Napoleons Hovedqvarteer sig i Pirna.
Viborger Samler, 1813-05-27
Sachsens Grændse d. 11te Mai. De Franske have paa 3 Stæder, neml. ved Schandan, Meissen og Belgern, forsøgt at gaae over Elden, dog kun med svage Korps. Preusserne have imellem Dresden og Meissen, i en Forpostfægtning drevet dem tilbage og fanget endeel. Den russisk preussiske Hær staaer fra Cammenz til Dessau. Det Lützow Walmodenske Korps er gaaet over Elben.
Viborger Samler, 1813-05-27
Neder=Moys ved Görlitz, d. 14de Mai. Endnu har Berlin intet at frygte. Napoleon kan kun sende et lidet Korps ind i Mark, da en frygtelig og sin Seir vis Armee staaer ligeover for ham og de østerrigske Armeer og faa Dage vil falde ham i Ryggen. J Forgaars forlod jeg Bautzen da den venstre Fløi var opstillet til Slag og Fægtningen med Avantgarden havde begyndt. Kanontordenen ledsagede os uophørlig i 10 Timer. Vor Armees Tab er forlængst oprettet og den er modigere end før." Den ovenmeldte Træfning anmeldes fra Danneberg d. 13de Majsaaledes: "Det Lützowske Frikorps og en Deel af General Dörnbergs under Overanførsel af Grev Walmoden, har i Gaar ved Gørde 2 Mile vesten Danneberg aldeles slaaet 3 Batailloner fransk Jnfanteri, der understøttedes af 3 Eskadroner let Rytteri. Et skjult Batteri, som fyrede paa de Franske med Kartetsker, nødte dem til, hastig at trække sig tilbage med Tab af 60 til 70 døde og Saarede endeel Geværer og Bagage og 60 Md. fangne samt 20 sadlede Heste. De naaede Landsbyen Oldendorf og den tilgrændsende Skov. De Allierede tabde ikke een Mand; men havde blot 2 Heste skudt og 6 saarede."
Viborger Samler, 1813-05-27
Paris den 28 April. Den franske Fregat Arethusa er d. 19de D. kommen til St. Malo; dens Chef, Contreadmiral Bouvet, havde den 7de Febr. paa Afrikakysten en Fægtning med den engelske Fregat Amelia, som kuns med Nød undkom, dog stødte Arethusa strax efter Fægtningens Begyndelse paa en Koralklippe og mistede sit Roer. Paa sin Hjemreise har den i Kanalen taget og brændt en Korvet og hjembragt 53.
Viborger Samler, 1813-05-27
Krigsfanger.
Viborger Samler, 1813-05-27
Den i Slaget ved Lyneborg faldne General Mo rand efterlader sig Kone og 4 Børn.
Viborger Samler, 1813-05-27
Hertugen af Castiglione (Marsk. Augereau, er udnævnt til Militærchef for Storhertugdømmene Frankfurt og Würsburg og Slottet i Würtzburg er sat i Forsvarsstand.
Viborger Samler, 1813-05-27
Blandede Efterretninger.
Viborger Samler, 1813-05-27
(Af Alt. Merk. og Hamb. Corresp.) Paa Øen Maltha er opdaget et Komplot, som den 4de Junii, naar den engelske Besætning feirede Kongen af Englands Fødselsdag, skulle bryde løs, da de Sammensoerne ville bemægtige sig Fæstningen. 17 ere arresterede og 40000 Fremmede, de halve af dem der nu opholde sig paa Øen, meest Franske og Jtalienere, have faaet Ordre at forlade Øen.
Viborger Samler, 1813-05-27
Hertugen af Brunsvig-Oels er d. 18 Mai, fra England, kommen til Hamborg, og har derfra fortsat Reisen til det russiske Hovedqvarteer.
Viborger Samler, 1813-05-27
Den 17de Maj er den Svenske Kronprinds ankommen til Pommern.
Viborger Samler, 1813-05-27
Da den franske Keiser sidst reiste igjennem Goth, indfandt sig den som Statsfange i Magdeborg arresterede Skribent Hofraad Beckers Frue og bønfald Hs. M. Keiseren om hendes Mands Løsladelse som Denne og strax bevilgede hende.
Viborger Samler, 1813-05-27
Indenlandske Tidender. (Af Statstidenden, fyenske og andre danske Aviser.
Viborger Samler, 1813-05-27
Kjøbenhavn, d. 21 Mai. Kongens ivrige Bestræbelser for at lindre de Besværligheder som trykke hans kjære Undersaatter, der lide ved Standsningen i de vigtigste Næringsveie og i Samqvemmet mellem begge Rigerne, ere løbne frugtesløse af. Greve Bernstorff, som var sendt til London med Fredsforslag, er af den engelske Regjering bleven afviist uden at blive hørt. - Kun allene blev ham tilkjendegivet, at det ufravigelige Vilkaar for Fredsunderhandlinger paa andet Sted, end i London og under svensk Deeltagelse, er: at Sverrigs Paastand derved lægges til Grund. Det er noksom bekjendt, at denne Paastand strider mod Statens Sikkerhed og Rigernes Forenings Vedligeholdelse. Krigen maae da fortsættes. Hs. Maj. forlader sig tillidsfuld paa sit tro Folks Hengivenhed og Mod og paa Hans og vores retfærdige Sag, Da Rigsbanken under de nærværende Omstændigheder ikke har kunnet træffe de fornødne Forføininger til strax at forsyne Kongeriget Norge med det til Handel og Vandel, eller til offentlige Foranstaltninger fornødne Nummeraire, saa har Vicestatholderskabet ladet udstæde et vist Antal Anviisninger paa Rigsbanken, hver paa 100 Rigsbankdaler, som efter deres Jndhold validere mellem Mand og Mand; og modtages i alle offentlige Kasser, indtil 2 Maaneder efter Udstædelsens Dato, da de vorde indløste med saadanne Anviisninger, som til den Tid sættes i Cirkulation af Rigsbanken.
Viborger Samler, 1813-05-27
Den 6 Mai tildrog sig i Nykjøbing paa Falster den høist sørgelige Hændelse, at Skolelærer Jensens, ene Barn, omtrent 1 Aar gammel, faldt fra sin Barnepige ned paa Gulvet, knuste Hovedet og døde faa Timer efter.
Viborger Samler, 1813-05-27
J Fyen er den 16de Majindgaaet Ægteskab - som man vel kan kalde af oprigtigt Venskab uden Kjærlighedsruus - imellem en Brudom paa 77 Aar og en Brud paa 73 Aar, begge af Bondestanden.
Viborger Samler, 1813-05-27
Kjøbenhavns Vexelcours, d. 20 Maj. Hamburg 375 Procent, L. S. - 379 - K.S. Disconto 10 Procent.
Viborger Samler, 1813-05-27
Døde Kbhvn. Major J. A. Rummelhoff. Kgl. Fuldmægtig ved Kjøbenhavns Toldbod C. G. Hagen 40 A. Farver P. Jensen 37 A. Malermester J. Fremming 33 A. Mad. J. M. Hjorth for Ebbesen 77 A.W. C. Hoppensach. Mad. S. M. Dahlstrøm 75 A. Nestved. Postmester H. C. Misleth 77 A. Odense: Oberst A. Trumpper 77 1/2 A. Flenstofte: Forden Gartner paa Friderichsgave U. F. Schmauch 81 A. Fraugde: Mad. M. Holmgaard f. Flindt 90 A. Jtzeboe: Generalmajor v. Hedemann, 76 A.
Viborger Samler, 1813-05-27
Bekjendtgjørelser. Fredagen d. 4de Juni næstkommende Kl. 9, lader undertegnede ved Auction bortsælge hans iboende Sted, med Hauge etc. i Mogensgade; et Sted i Brændeviins gade som Hr. Jnformator Schouboe iboer; 4 a 5 Fag, Huus i Hr. Klems forrige Gaard i samme Gade og et Stykke Agerjord i Vesterriis af Areal 8 Tønder, alt paa de billigste Conditioner, som i Forveien kan faaes til Eftersyn hos Auctionsdirectøren, Hr. Byefoged Nybog heri Byen, ligesom og Stederne og Jorderne i Forveien kan blive Liebhabere foreviiste af Viborg, d. 24 Mai 1813. L. Helt.
Viborger Samler, 1813-05-27
Førstkommende 5 Juni om Formiddagen Kl. 11, bliver paa Middelsom Herredstingstue i Viborg, efter vedkommendes Begjering foretaget Licitation, over 4 Fag Huses Opførelse ved Degneboligen i Østervelling til en Skolestue m.v., efter de Conditioner som fra Dato ere til Eftersyn hos største Lodseier Proprietair Hansen, paa Marsvinslund, og hvoriblandt denne: at den nærværende Skoles Bygninger der i Byen, hvoraf Loft og Vinduer tildeels ere gode, bliver den mindstbydende overdragen. Viborg, d. 22 Mai 1813. Dinesen. Herredsfoged.
Viborger Samler, 1813-05-27
Fredagen d. 11te Junii førstkommende, bliver om Formiddagen Kl. 9, udi Bye og Herredsskriver Hocahs iboende Gaard her i Thisted Bye foretaget Skiftesamling udi afgangne Borger og Handelsmand Christian Lassen Winthers efterladte Boe, hvortil indkaldes at tage Møde saavel Boets Debi, som Creditorer for at erholde opgjort hvad Boet har tilgode eller er skyldig forinden forestaaende Betalings Termin, da samme til den Tid ønskedes afgjort og betalt. Thisted, d. 21 Mai 1813. J. Luthoft. Skifteforvalter.
Viborger Samler, 1813-05-27
Til de Brandlidte i Hobroe er endvidere indkommen:
Viborger Samler, 1813-05-27
Fra en Velgjörer som ikke vil Transport 8390 Rd. - Sk. nævnes 300 Rd. - Sk. ialt 8690 Rd. - Sk. Viborg d. 25 Maj 1818. A. F. Just.
Viborger Samler, 1813-05-27
Stikbrev. Musqvetter Niels Jensen Otting af 2det jydske Jnf. Regiment 4de Bataill. 1ste Compagnie, som af Compagniet var indlagt paa Sygestuen i Viborg, har Natte imellem den 23 og 24 dennes absenteret sig derfra, til anmodes en ver som maatte antreffe bemeldte Niel Jensen Otting, behageligst strax at arrestere ham og at indmelde sligt til Garnisonen i Randere, som besørger ham afhentet og medgaaede Omkostninger erstattet Signalement. Bemeldte Niels Jensen Otting, er 32 Aar gammel, 62 Tommer høi, maadelig proportioneret, mørt og skarp af Ansigt, noget skummel af Udseende, stærk koparet, mørk Haar og Øienbryne, mørke Øine, smal Pands og liden krum Næse, ved Undvigelsen var han iklædt gammel blaae kort Klædes Trøie med smaae blank Knapper, i blaae og hvidstribet bommulds Vest med overtrukken Knapper, sorte korte Vadmels Buxer med stor runde Metaleknapper, hvide uldne Strømper og Skoe paa Fødderne.
Viborger Samler, 1813-05-27
De som har noget at fordre efter her i Byen ved Døden afgangne Bager Søren Jacobsen Lund indkaldes herved med 12 Ugers Varsel, med deres Paastand for mig som Skifteforvalter at fremkomme og beviisliggjøre inden benævnte Tidsforløb, ligeledes indkaldes hans Arvinger, for at bevise og paasee deres Arveret. Skive den 9de Mai 1813. O. Selmer.
Viborger Samler, 1813-05-27
De som haver noget at fordre efter ved Døden af gangne Selveier Jver Andersen, i Lild Thorum Thorum Sogn, i Sallingland, indkaldes herved med 12 Ugers Varsel, med deres Paastand for mig som Skifteforvalter at fremkomme og beviisliggjøre inden benævnte Tidsforløb. Skive, d. 13 Mai 1813. O. Selmer.
Viborger Samler, 1813-05-27
Skiftet efter her i Byen afdøde Borger Niels Christensen Korre og Hustrue Mette Mari Madsdatter foretages paa Viborg Raadstue Tirsdagen d. 1ste Junii næstkommende, om Formiddagen Kl. 11 s. hvortil de afdødes Børn saavel Myndige, som Umyndige si med Formyndere, samt Boets Credi og Debitorer, om sit flere af disse skulle være, end de allerede anmeldte, indkaldes, hiine for at paasee deres Arveret og disse for at legitimere deres Krav og betale deres Gield, da Skiften uden videre Henstand, dersom uforudseete hindringer ikke og skulle møde, vorder optagen til Decision og endelig og Slutning. Viborg, d. 15 Mai 1813. Dinesen.
Viborger Samler, 1813-05-27
At jeg er flyttet til Viborg, hvor jeg forfærdiger alle J. Slags Mands Arbeide og Fruentimmer Seenilier og Pell ta ser, efter nu brugeligste Møde, har jeg herved den Ære at tilkjendegive, for de som vil forunde mig deres Arbeide Jnden og Udenbyes; det skal stedse være min Bestræbelse at behandle enhver paa den redeligste Maade K. C. Mortensen. Skræddermester. boendes ved Siden af Michel Dyrbye St. Mathisgaden At Pakkeposten i forestaaende Omslags Termin kom mer til at gaae over Viborg; det bliver herved, tillahøie Ordre, bekjendtgjort til alle Vedkommendes Efterretning. Viborg Postkontoir, d. 19de Mai 1813. Hansen.
Viborger Samler, 1813-05-27
Hesteskjærer Peter Orloff, kommer til Skive den i 15 Junii, og til Knudstrup Kroe den 26 Juni 181.
Viborger Samler, 1813-05-31
No.
Viborger Samler, 1813-05-31
(Af Altona Merk. og Hamb. Corresp.)
Viborger Samler, 1813-05-31
Krigsskuepladsen.
Viborger Samler, 1813-05-31
Berlin d. 22 Maj. Officielle Beretninger: fra det preussiske Hovedqvarteer. No. 1. Marskal Victor var d. 19de paa Marsch fra Dahme til Baruth; men vendte tilsom tilbage til Sonnenwalde. Det Bülowske Korps kom om Efterm. Kl. 4 til Baruth. Ritmester Blankenburg, Schills Vaabenbroder, og verfaldt om Aftenen Fjenden i Lückau og fratog ham 120 Fanger, 2 Officerer og endeel Bagage, uden i selv at miste en Mand. Det franske Korps trækker sig dybere ind i Sachsen. Vore Tropper følger dem strax efter imod Floden Elster. No. 2. Würschen ved Bautzen d. 20de Maj. Et fransk Korps under General Lauriston omtrent 12000 Md. trængte d. 17de frem over Lückau- og Hoyerswerda og bevægede sig mod vor høire Flanke; Marskal Ney fulgte en Dagmarsch senere efter det med 18000 Md.; General Barclay de Tolln fik Ordre at angribe Lauriston inden Ne kunde forstærke ham; han gik derfor d. 19de Eftermiddag rask mod Kønigswartha, imedens General York gik over Weissing for at støde til Barclays Korps. Allerede i Kønigswartha stødte Russerne paa de Franske, efter en heftig Træfning med Bajonetten, toge de Byen, slog de Franske og erobrede 10 Kanoner. J Nærheden af Weissing var og paa samme Tid General York stødte paa 3 Divisioner af Neys Korps, som man troede var nogle Mile borte. Kampen var haard, desuagtet forsvarede Preusserne sig modig til Nattens Komme og beholdt Pladsen uagtet Fjenden var dem overlegen i Antal. Kuns derved var det muligt, at Laurisions Korps fuldstændig kunde blive slaget. J Morges, efterat Fjenden i Nat havde trukket sig tilbage, ere og Barclays og Yorks Korpser rykkede nærmere til Armeen. Denne Dag har kostet de Franske, foruden de tagne 10 Kanoner, 1500 Md. Fangne, I Divisions- og Brigadegeneral, samt Tilintetgjørelsen af en fiendtlig Colonne paa 9000 Md. og Forstyrrelsen af Fjendens Planer, som stode i Forbindelse med dens BevægelCoureren, som bragte denne Tidende, forlod Slaget Kl. 5 om Eftermidd. og siger at alt stod got paa vor Side og vore Tropper fægtede som Løver.
Viborger Samler, 1813-05-31
Berlin, d. 19 og 20 Maj. Det fiendtlige Streifkorps paa omtrent 20000 Md. med 20 sletbespændte Kanoner, nogle hundrede Md. Ryttere, som lode sig see paa Preussens sydlige Grændse, er atter draget derfra til Calau og forfølges heftig af Generall. Bülows Korps i 2 Kolonner; saa det i Dag eller i Morgen sikkert maa komme til et afgjørende Slag. For Berlin er intet at frygte. De Franske drage sig overalt til Dresden. Melding fra Hovedqvarteret ved Bautzen, d. 18de Maj. "Siden d. 2den Maj ere kun forefaldne smaae Fægtninger med Fjenden, hvori det Allierede have viist Prøver paa deres Mod. Følgende er det vigtigste Forefaldne: For at forlænge Fjendens Angrebslinie, bortfierne ham fra sine Forstærkninger, nærme sig bedre hinanden og drage Fødemidler fra de nærmest liggende Provindser, besluttede den kommanderende General (Prinds Witt, genstein) at opstille Armeen i Overlausitz. De Franske hindrede ikke dette og fulgte kun langsomt efter.
Viborger Samler, 1813-05-31
Jmellem Colditz og Waldheim kom det til en heftiKanonade med Preusserne, som desuagtet langsom og med Orden bevægede sig efter Bestemmelsen. Oberstl. Steinmet; Brigade udmærkede sig atte ved Koldblodighed og den russiske General St. Priest faldt Fjenden i Flanken og understøttede derved Preusserne. Fjenden tabde i denne Fægtning 400 Døde og Saarede. Vort Tab var 2 Officerer og 150 Md. hvoriblant især beklages Major Kall, hvis Broder forhen var falden, begge være Mænd af udmærkede Anlæg. Den 6te og 7de Maj passerede Armeen Elben ved Dresden og Meissen. Adskillige Partigængere kom tilbage fra venstre Elbbred, blant disse var Lieutenant Zilmer af de Brandenborgske Hu saarer, som ved Zwickau tog 1 fransk Officeer med vigtige Brevskaber og 20 Heste. Paa samme Tid fik man at vide, at Kongen af Sachsen aabnede Torgau for de Franske og forlod Østerrigs vise System. Dette foranledigede os til at forlade Elben og samle hele Styrken ved Bautzen. Dette er skeet; Armeen staaer siden 6 Dage rolig i sin Stilling og General Barclay de Tolly er forenet med dem. Vore detascherede Korps føre imidlertid Krigen. Saaledes overfaldt General Jelowaiski Fjenden den 14de Maj ved Kønigsbruck og fangede det der staaende Detaschement paa 8 Officerer og 175 Md. Fra 12 til 15de Mai havde General Miloradowitsch 2 Fægtninger, i hvilke Fjenden tabde 1000 Md. Døde og Saarede, 6 Officerer og 300 Fangne. Daglig indbringes Fangne og Desertører. D. M. Keiseren og Kongen som og Hs. K. H. Kronprindsen, ere i bedste Velgaaende tilligemed alle de kgl. Prindser og Prindsen af Mecklenburg, som den franske Beretning lod være død d. 2den Maj. At Østerrig vil tage Tydsklands Partii, er der ingen Tvivl om. Kongen af Sachsen er ankommen til Dresden. Sachserne ere ikke glade ved Forbindelsen, med Frankrig.
Viborger Samler, 1813-05-31
Paris, d. 15de Maj. (Af Monitøren) Armeens Stilling den 6te Maj. Hs. Maj. Keiseren havde Hovedqvarteer i Waldheim, Vicekongen i Erzdorf, General Lauriston i Oschatz; Prindsen af Moskva mellem Leipzig og Torgau, Grev Bertrand i Mitweyda og Hertugen af Regio i Penig. Fjenden afbrændte Træ broen ved Waldheim, der opholdte os i nogle Timer. Vicekongen omgik derfor Byen til venstre og høire, Fjenden stod bag en Huulvei. En heftig Kanon- og Musketild drev ham derfra med Tab af 200 Døde.
Viborger Samler, 1813-05-31
General Vandamme var d. 1ste Maj i Haar burg. Vore Tropper toge fra Fjenden et Krigskib paa 10 Kanoner. Ved hans hurtige Tilbagegang over Elben lod han en stor Mængde Baade og Bagage i Stikken. Den store Armees Bevægelser opvakte megen Uroe i Hamborg. General Dumonceau var i Lyneborg; Ordonantsofficererne Berenger, og Pretel ere d. 2den Mai saarede.
Viborger Samler, 1813-05-31
Armeens Stilling d. 9de Maj. Den 7de havde Keiseren Hovedqvarteer i Nossen. Jmellem dette og Vildsruf stødte Vicekongen paa Fjenden, som bag Floden stod fordeelagtig posteret. Han for og ham, dræbte 1000 og fangede 500 Mand.
Viborger Samler, 1813-05-31
Man fangede en Kosak, som bragte Ordre at opbrænde den russiske Arriergardes Bagage. Russerne har og virkelig brændt 800 Vogne og vi have taget 20 Kanoner fra dem, samt afskaaren nogle Kolonner Kosakker. Vicekongen rykkede ind i Dresden den 8de. Foruden den store Elbbroe, havde Fjenden slaget 3 Broer over Elben, som de, da de fornam hans Komme, stak i Brand. Vi toge Broskandserne.
Viborger Samler, 1813-05-31
Den 8de kom General Lauriston til Meissen. Broen, var brændt. Han fandt 3 preussiske Blokhuse med Skandser der. Den 8de Middag kom Hs. M. Keiser Napoleon til Dresden. Han lod strax slaae en Broe fra Skibsverfter til Pillnitz. Kl. 7 om Aftenen kom han fra Rekognosceringen tilbage til Slottet. Næste Morgen lod han opkaste et Batterie, der fordrev Fjenden fra den tagne Stilling paa høire Elbbred. Om Morgenen d. 8de forlod Keiseren af Rusland Dresden. Prindsen af Moskwaer marscheret til Torgau. Foruden Kanoner og Bagage, som vi have frataget Fjenden, have vi i Slaget gjort 5000 Fanger og taget 10 Kanoner. Fjenden har ikke taget nogen Kanouer fra os; men vel 111 Fangne.
Viborger Samler, 1813-05-31
London d. 14de Maj. Capitain Bedford er kommen hertil med den Efterretning, at Hs. M. den russiske Keiser har tilbuden sig at være Fredsmægler imellem England og Nordamerika.
Viborger Samler, 1813-05-31
Fra den engelske Minister Thornton i Stokholm, er hidkommen en Koureer som har medbragt 2 smaae Sølvkasser, hvoraf man slutter, at han medbringer en nylig sluttet Overeenskomst. Hr. Rose sendes nu som Minister til Stokholm. General Hope, er reist til Nordtydskland.
Viborger Samler, 1813-05-31
Fra Lissabon har man den Beretning af 3die Maj. At de Spanske d. 11te April ved Yula ere angrebne af de Franske med 8000 Md. Fodfolk 1500 Ryttere og 8 Kanoner. Spanierne havde kun 7000 Md. 250 Ryttere, men ingen Kanoner. Spanierne tabde, især lede Regimenterne Burgos og Vele; Malaga. Men den 13de April har General Murray slaaet den franske General Suchet, som stod i Nærheden af Castella. De Franske tabde 5000 Md. Døde og Fangne. Suchet gik tilbage med de øvrige 18000 Mk. til Higuera. Englænderne viiste meget Mod ved Angrebet og 9 Batailloner, 1000 Ryttere og 10 Kanoner forfulgte de Flygtende. Man ventede flere Angreb ville skee, da 10000 Spanier staae i Aranjuez. General Hill er i Valencia.
Viborger Samler, 1813-05-31
Fra Portugal skrives: at der i Febr. og Marts ere sendte til Frankrig 1211 franske Officerer, 6000 Underofficerer og 16000 Soldater, hvoraf 1890 Md. Ryttere. Disse Tropper ere erstattede ved Konskribeerte.
Viborger Samler, 1813-05-31
I Charam ere udrustede 40 Kanoneerslupper, som skal gaae til Elben. (De ere, efter Hamb. Corresp. allerede komne til Helgoland.)
Viborger Samler, 1813-05-31
Fra Cadix skrives d. 12te April, at man i Valencia vil vide, at 18 franske Linieskibe med 5000 Md. Tropper, bestemte til Amerika, ere løbne ud fra Toulon, samt at Sir E. Pete forfølger dem med 14 engelske Linieskibe.
Viborger Samler, 1813-05-31
En amerikansk Schaluppe har taget en Brig fra os paa 18 Kanoner.
Viborger Samler, 1813-05-31
Fra Alicante skrives d. 17de April "At en engelsk Oberst har skrevet: at man havde fanget 4000 Franske, og en anden Officeer: at 5 Oberster, 43 Officerer og 2000 saarede Franske vare passerede Valencia.
Viborger Samler, 1813-05-31
Wien d. 15de Maj. Hs. M. Kongen af Sachsen har den 10de D. forladt Prag og er reist til Dresden med et lidet følge. Dronningen og den kgl. Familie blev i Prag. Kongen reiste inkognito under Navn af Grev Landsberg.
Viborger Samler, 1813-05-31
Hamborg d. 22 Maj. Jmens Hamborg paa denne Side Elben haardt angrebes af Fjenden, men foresvaredes ved GeneralTettenborns kloge Foranstaltninger, sendte den russiske Generall. Walmoden Major Nostiz med en Afdeling Kosakker til den anden Elbbred for at forurolige Fjenden i Ryggen. Han traf den 12te Maj 140 Md. Toldtropper ved Amelingshausen, som ved Soltau skulle drage en ny Toldlinie. De kastede sig ind i et Krat, hvorfra de dræbte og saarede nogle Kosakker; men Majoren lod Krattet tage, dræbte og saarede en betydelig Deel og fangede 120 Md. Dog vare blant de Fangne nogle bevæbnede Qvinder, som bekjendte, at de skulle stikke Soltau, i Brand, fordi den var faldet fra de Franske.
Viborger Samler, 1813-05-31
Den 13de om Natten landede 220 Franske i Nærheden af Zollenspieker paa en Holm i Elben. Capitain Lucadon gik med 100 Md. Hanseatere og nogle Lauenburgere over til Øen. En heftig Kampbegyndte med de Franske, som havde sendt deres Baade bort og ikke 1 Mand undkom. 70 bleve dræbte eller druknede i Elben, 150 bleve fangne hvoraf 40 vare haardt saarede. Vort Tab bestod i 9 Døde og 15 Saarede, blant de sidste 2 Officerer.
Viborger Samler, 1813-05-31
Efter Privatefterretning er Hs. K. H. Hertugen, af Cumberland den 19de Maj kommen fra Østadt i Sverrig til Stralsund og er derfra næste Dag reist til det preussiske Hovedqvarteer.
Viborger Samler, 1813-05-31
Altona, d. 24 Maj. Natten til 22de dennes blev man atter ængstet her i Staden. Ved Midnatstid aabnedes den vante Kanontorden mellem de hamborgske Batterier paa Diget og de Franske paa Feddeeløen. Til samme Tid blev ogsaa Allarm paa Hamburgerberg, og Jndvaanerne vaktes af Søvnen ved en uafbrudt vedvarende Kanon- og Geværild. Frantsoserne havde nemlig, i samme Moment at de angreb de hamborgske Forskandsninger, afsendt en Expedition til den udenfor Havnen liggende Hamborger Jagt. Besætningen havde de allerede overmandet, og vare i Begreb med at bortføre den, da de pludselig stødte paa Grund. Det paa Berget bivouakerende Militair, som Aftenen forved var bleven forstærket ved nogle hundrede Svenske, var strax paa Benene, og nødte de Franske ved en heftig Kanon= og Muskettild, til at forlade Jagten og trække sig tilbage. Nogle bleve dræbte, enkelte druknede og 15 bleve taget fangen. Jagten leed meest. Efter faa Timer var det igjen roligt; hvilket dog kun varede kort.